  Виталий Пронин Фото: udmurt.ruВ. Газзаев 2002-тӥ -2003-тӥ аръёсы Россиысь футболэн шудонъя сборной командалэн валтӥсь тренерез луыса ужаз. Нырысь ик эскериз футболэн шудон интыосты. Соос выльдэмын «Демография» нацпроект чотын. Кылем арын ноябрь толэзе школалэн выльдэм пичи залэз усьтӥськиз,. Та вакытэ но лэсьтӥськон ужъёс мыно, футбол бусыос выльдӥсько-тупатъясько, со шунтӥськоз. Пиналъёс отын футболэн шудыны быгатозы быдэс ар ӵоже. Лэсьтӥськон ужъёс 36 миллион манет тыр, азьланяз трибунаосты, судейской но технической кабинетъёсты выльдыны, электрон табло пуктыны чакламын. Озьы ик куноос пыразы спортъя школалэн интернатаз. Спортсменъёслэн улон интыенызы но тазалыкез юнматон центрлэн ужаменыз тодматскизы. Та нуналэ спортъя школаын дышетскисьёс но шаерысьтымы нылпи юртысь пиналъёс футболэн шудӥзы. Соослы капчи мылкыд но спортын выль вормонъёс сӥзиз Валерий Газзаев: ужез яратоно, тыршоно, сюлмын со понна висёно, соку гинэ малпанъёсты быдэстыны луэ. 2 ар талэсь азьло Россиын ортчиз футболэн шудонъя дуннелэн чемпионатэз, со шудонъёсты трос пиналъёс учкизы, соослэн но дано спортсменъёслэн кадь золгес но ӟечгес шудэмзы потыны кутскиз. Москваысь кунолы пиналъёс пӧртэм юанъёс сётӥзы. Валерий Газзаев ӧз ваты, футболэн шудыны кутскиз азбараз, бӧрысь сое тренер синйылтӥз но спортъя школае ӧтиз. Отӥяз мастеръёслэн командаязы шедиз, Москвае вуиз, тренерын ужаз. Пусйыны кулэ, «Зенит-Ижевск» школаын та вакытэ Удмуртиысь но солэн палэнысьтыз 750 пиналъёс дышетско, тодон-валанзэс будэто 82 номеро лицейын, палэнысь вуэмъёс понна интернат ужа. Ижысь футболэн шудонъя клуб спортсменъёслы азьлань вамыш лэсьтыны юрттӥз, кылсярысь, тросэз соос премьер-лигаын шудонзэс азинто. Валентина Емельянова  